कभी कभी सोचता हूँ कि क्या हो रहा है. अभी तक जो खबरें आयीं हैं उनसे लगता है कि सिविल नाफरमानी या तो अभी पूरे जोर से आई नहीं या फिर पार्टी इस तरह विकलांग हो चुकी है कि अब ज़्यादा की उम्मीद नहीं की जा सकती. अभी तक तो मेरा ख्याल है कि पहली ही बात सच होगी. बिहार का कोई समाचार अब तक कहीं पत्रों में नहीं आया. मैं ये नहीं मान सकता कि बिहार में कुछ होगा नहीं. दूसरे सूबों की ख़बरें भी छिट पुट ही आ रहीं हैं. लगता है कि लड़ाई जुलाई तक तो खिंच ही जायेगी. वापसी की नौबत तो शायद नवम्बर दिसम्बर तक आये. यूँ तो हमारी रिहाई सितंबर में ही होनी चाहिये, लेकिन भूख हड़ताल का क्या नतीज़ा निकलता है, यह नहीं मालूम.